pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส ชี้ข่าวปลอมอ้างชื่อสถาบันการเงิน ปล่อยเงินกู้อาละวาดหนัก เตือนอย่าหลงเชื่อจนตกเป็นเหยื่อของมิจฉาชีพ
วันเสาร์ที่ 29 กรกฎาคม 2566
ดีอีเอส ชี้ข่าวปลอมอ้างชื่อสถาบันการเงิน ปล่อยเงินกู้อาละวาดหนัก เตือนอย่าหลงเชื่อจนตกเป็นเหยื่อของมิจฉาชีพ
ดีอีเอส ชี้ข่าวปลอมอ้างชื่อสถาบันการเงิน ปล่อยเงินกู้อาละวาดหนัก เตือนอย่าหลงเชื่อจนตกเป็นเหยื่อของมิจฉาชีพ
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์นี้พบมือปั่นข่าวปลอมอ้างชื่อธนาคารออมสินเปิดเพจMymo_Funnyปล่อยสินเชื่อวงเงิน30,000บาทไม่มีคนค้ําระบาดหนักด้านสุขภาพไม่แผ่ว!น้ํามันเบนซินถอนพิษจากแมลงกัดต่อยภายใน3-5นาทีติดTop 10ข่าวปลอมคนสนใจสูงสุดเตือนประชาชนเช็คข้อมูลให้ครบทุกด้านวอนอย่าหลงเชื่อหยุดแชร์หยุดส่งในโลกออนไลน์
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงฯฝ่ายข้าราชการประจํากล่าวถึงผลการมอนิเตอร์และรับแจ้งข่าวปลอมของศูนย์ต่อต้านข่าวปลอมระหว่างวันที่21 - 27กรกฎาคม2566พบข้อความที่เข้ามาทั้งหมด2,951,730ข้อความโดยมีข้อความที่ต้องดําเนินการตรวจสอบ(Verify)ทั้งสิ้น265ข้อความทั้งนี้ช่องทางที่มีการพบเบาะแสมากที่สุดคือข้อความที่มาจากSocial Listeningจํานวน215ข้อความตามมาด้วยการแจ้งเบาะแสผ่านLine Officialจํานวน50ข้อความรวมเรื่องที่ต้องดําเนินการตรวจสอบทั้งหมด181เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1 :นโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในกระเทศจํานวน73เรื่อง
กลุ่มที่2 :ผลิตภัณฑ์สุขภาพวัตถุอันตรายเครื่องสําอางรวมถึงสินค้าและบริการที่ผิดกฎหมายจํานวน66เรื่อง
กลุ่มที่3 :ภัยพิบัติจํานวน12เรื่อง
กลุ่มที่4 :เศรษฐกิจจํานวน30เรื่อง
โดยแบ่งเป็นเรื่องการหลอกลวงธุรกรรมทางการเงินจํานวน23เรื่อง
อย่างไรก็ตามเมื่อดูข้อมูลเชิงลึก(Insight)ยังพบข้อน่าเป็นห่วงเพราะยังมีการกระจายข่าวปลอมเกี่ยวกับการเงินเป็นส่วนใหญ่ทั้งเรื่องการปล่อยสินเชื่อการให้เงินกู้หรือชักชวนลงทุนโดยอ้างชื่อสถาบันการเงินที่น่าเชื่อถือทําให้ได้รับความสนใจจากผู้บริโภคข่าวสารออนไลน์อย่างมาก
ดร.เวทางค์กล่าวต่อว่าเมื่อพิจารณาจากข่าวปลอมที่ได้รับความสนใจในลําดับต้นๆในสัปดาห์ล่าสุดนี้พบว่าส่วนใหญ่เป็นข่าวด้านกลุ่มนโยบายรัฐบาลข่าวสารทางราชการรองลงมาเป็นกลุ่มผลิตภัณฑ์เพื่อสุขภาพและกลุ่มเศรษฐกิจตามลําดับ สําหรับข่าวปลอมที่มีคนสนใจสูงสุด10อันดับดังนี้
อันดับที่1 :เรื่องเพจMymo_Funnyปล่อยสินเชื่อออมสินเพื่อคุณไม่ต้องใช้หลักประกัน
อันดับที่2 :เรื่องน้ํามันเบนซินถอนพิษจากแมลงกัดต่อยได้
อันดับที่3 :เรื่องเพจ“บริษัทจัดหางาน”ผ่านการรับรองจากกรมการจัดหางาน
อันดับที่4 :เรื่องเพจออมสินปล่อยสินเชื่อห่วงใยอัตราดอกเบี้ย0.35%ต่อเดือนผ่านเพจGSB-Cute
อันดับที่5 :เรื่องเมื่อเสียชีวิตคนไทยทุกคนจะได้สิทธิรับเงินจากพม.จํานวน2,000บาท
อันดับที่6 :เรื่อง“ไฮฟรุกโตสคอร์นไซรัป”สารอันตรายเร่งให้ไขมันพอกตับ
อันดับที่7 :เรื่อง กฟภ.ส่งลิงก์https://Pea.fk-th.ccให้ประชาชนรับสิทธิและข่าวสาร
อันดับที่8 :เรื่องทานไฟเบอร์ก่อนไข่และชีสลดความเสี่ยงโรคหัวใจ
อันดับที่9 :เรื่องผู้อื่นสามารถสอบใบขับขี่แทนได้
อันดับที่10 :เรื่องไม่ควรสระผมก่อนอาบน้ําเพราะทําให้เส้นเลือดแตก
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้www.antifakenewscenter.com/ twitter.com/AFNCThailandไลน์@antifakenewscenterและช่องทางโทรศัพท์โทรสายด่วนGCC 1111ต่อ87ตลอด24ชั่วโมง”ดร.เวทางค์กล่าว
______________
รัฐบาลไทย-ข่าวทำเนียบรัฐบาล-ปลื้ม “IMD” จัดอันดับขีดความสามารถการแข่งขันของไทย ปี 66 ขยับขึ้นที่ 30 ของโลก ที่ 3 อาเซียน
วันพฤหัสบดีที่ 3 สิงหาคม 2566
ปลื้ม “IMD” จัดอันดับขีดความสามารถการแข่งขันของไทย ปี 66 ขยับขึ้นที่ 30 ของโลก ที่ 3 อาเซียน
.....
ที่ประชุมครม. (25 ก.ค. 66) รับทราบผลการจัดอันดับความสามารถในการแข่งขันของไทย โดยสถาบันการจัดการนานาชาติ (International Institute for Management Development: IMD) ปี 2566 ไทยอยู่ในลําดับที่ 30 ของโลก ดีขึ้นจากลําดับที่ 33 ในปี 2565 จาก 64 เขตเศรษฐกิจ และเป็นลําดับ 3 ในภูมิภาคอาเซียน โดยมีผลการจัดอันดับปัจจัยหลักตามเกณฑ์ตัวชี้วัด 4 กลุ่ม ดีขึ้นในทุกด้าน ดังนี้
.
ด้านสมรรถนะทางเศรษฐกิจ : ลําดับที่ 16 ปรับดีขึ้นจากลําดับที่ 34 ในปี 2565 จากการลงทุนและการค้าระหว่างประเทศดีขึ้น หลังจากการชะลอตัวในช่วงโควิด-19 และการฟื้นตัวภาคการส่งออก ที่มีการขยายตัวเพิ่มขึ้น 5.5%
ด้านประสิทธิภาพภาครัฐ : ลําดับที่ 24 ปรับดีขึ้นจากลําดับ 31 ในปี 2565 จากการใช้จ่ายภาครัฐ การบริหารสถาบัน และกฎระเบียบธุรกิจปรับตัวดีขึ้น
ด้านประสิทธิภาพภาคธุรกิจ : ลําดับที่ 23 ปรับดีขึ้นจากลําดับที่ 30 ในปี 2565 จากด้านผลิตภาพตลาดแรงงาน การเงิน และทัศนคติและการให้ค่านิยมมีอันดับดีขึ้น โดยผู้ประกอบการของไทยมีประสิทธิภาพตามมาตรฐานสากลเพิ่มขึ้น และความสามารถในการใช้เครื่องมือดิจิทัลและเทคโนโลยีดีขึ้น รวมถึงการระดมทุนในตลาดหลักทรัพย์และมูลค่าของบริษัทในตลาดหลักทรัพย์ปรับตัวดีขึ้นด้วย ขณะที่ด้านการจัดการอยู่ในอันดับคงที่ เนื่องจากความกังวลต่อความล้มเหลวในการประกอบธุรกิจ
ด้านโครงสร้างพื้นฐาน : ลําดับที่ 43 ปรับดีขึ้นจากลําดับที่ 44 ในปี 2565 จากโครงสร้างพื้นฐานทางเทคโนโลยีที่ตอบสนองความต้องการของภาคธุรกิจ และความเร็วอินเทอร์เน็ตที่ดีขึ้น ขณะที่โครงสร้างพื้นฐาน ด้านวิทยาศาสตร์ สุขภาพ สิ่งแวดล้อม และการศึกษา มีอันดับลดลงอยู่ในระดับต่ําอย่างต่อเนื่อง เนื่องจากการขาดแคลนบุคลากรทางการแพทย์และบุคลากรทางการศึกษา
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ระดมเจ้าหน้าที่เร่งเคลื่อนย้ายต้นไม้ที่กีดขวางทางจราจรบนถนนสาย  มส.3017 และ มส.3004 จังหวัดแม่ฮ่องสอน
วันพฤหัสบดีที่ 3 สิงหาคม 2566
กรมทางหลวงชนบท ระดมเจ้าหน้าที่เร่งเคลื่อนย้ายต้นไม้ที่กีดขวางทางจราจรบนถนนสาย  มส.3017 และ มส.3004 จังหวัดแม่ฮ่องสอน
หลังได้รับผลกระทบจากสถานการณ์อุทกภัย เพื่อให้ประชาชนในพื้นที่เดินทางได้อย่างสะดวกปลอดภัย
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง ระดมกําลังเจ้าหน้าที่พร้อมเครื่องจักรดําเนินการเคลื่อนย้ายต้นไม้ที่กีดขวางทางจราจร 2 สายทาง คือ ถนนทางหลวงชนบทสาย มส.3017 แยก ทล.105 - บ้านสบโขง ช่วง กม. ที่ 5+100 และ มส.3004 แยก ทล.105 - บ้านแม่สามแลบ อําเภอสบเมย จังหวัดแม่ฮ่องสอน ช่วง กม. ที่ 12+100 - 13+100 หลังได้รับผลกระทบจากสถานการณ์อุทกภัย เพื่อเป็นการช่วยเหลือและบรรเทาความเดือดร้อนอย่างเร่งด่วนให้กับประชาชนในพื้นที่สัญจรไป - มาอย่างสะดวกปลอดภัย
ทั้งนี้ ทช. เฝ้าระวังสถานการณ์อุทกภัยอย่างใกล้ชิด เพื่ออํานวยความสะดวกปลอดภัยให้กับประชาชนในทันทีและสามารถแจ้งเหตุได้ที่แขวงทางหลวงชนบทในพื้นที่ หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-คกก.ธรรมาภิบาลข้อมูลสุขภาพ สธ. เตรียมเสนอแนวทางใช้คลังข้อมูลสุขภาพและมาตรฐานกลางข้อมูลสุขภาพ
วันเสาร์ที่ 29 กรกฎาคม 2566
คกก.ธรรมาภิบาลข้อมูลสุขภาพ สธ. เตรียมเสนอแนวทางใช้คลังข้อมูลสุขภาพและมาตรฐานกลางข้อมูลสุขภาพ
คณะกรรมการธรรมาภิบาลข้อมูลสุขภาพ กระทรวงสาธารณสุข เตรียมเสนอแนวทางการใช้ข้อมูลจากคลังข้อมูลสุขภาพ และมาตรฐานกลางข้อมูลสุขภาพ ต่อคณะกรรมการสุขภาพดิจิทัลระดับชาติ ร่างระเบียบ วิธีปฏิบัติ ให้ทุกภาคส่วนดําเนินงานอย่างถูกต้อง ปลอดภัย และได้มาตรฐาน ร่วมกัน
นายแพทย์โอภาส การย์กวินพงศ์ ปลัดกระทรวงสาธารณสุข กล่าวว่า ปัจจุบันการเปลี่ยนแปลงทางเทคโนโลยีมีความสําคัญต่อการทํางานในมิติต่างๆ โดยเฉพาะในเรื่องสุขภาพ กระทรวงสาธารณสุขจึงเร่งขับเคลื่อนการพัฒนาระบบข้อมูลสุขภาพดิจิทัล เพื่อให้มีคลังข้อมูลสุขภาพกลางของกระทรวงที่มีประสิทธิภาพ และมีการเชื่อมโยงกับหน่วยงานภายนอกกระทรวง เป็นคลังข้อมูลสุขภาพชาติ ภายใต้การบริหารจัดการและการกํากับดูแลข้อมูลที่สอดคล้องตามกฎ ระเบียบ หรือกฎหมายที่เกี่ยวข้อง อาทิ พ.ร.บ.การรักษาความมั่นคงปลอดภัยไซเบอร์ฯ พ.ร.บ.คุ้มครองข้อมูลส่วนบุคคล (PDPA) พ.ร.บ.การบริหารงานและการให้บริการภาครัฐผ่านระบบดิจิทัล เป็นต้น โดยได้แต่งตั้งคณะกรรมการธรรมาภิบาลข้อมูลสุขภาพ กระทรวงสาธารณสุข เพื่อสร้างความร่วมมือหน่วยงานในกระทรวง ให้มีการจัดการข้อมูลสุขภาพตามวงจรชีวิต ยึดหลักสากล โดยมีจุดมุ่งหมายให้เกิดการใช้ข้อมูลในการตัดสินใจหรือวิเคราะห์ที่ถูกต้อง สามารถบูรณาการข้อมูลร่วมกันระหว่างกระทรวงสาธารณสุขและหน่วยงานอื่น เพื่อประชาชนสามารถเข้าถึงระบบบริการสุขภาพดิจิทัลที่สะดวกและทันสมัย
นายแพทย์โอภาสกล่าวต่อว่า คณะกรรมการธรรมาภิบาลข้อมูลสุขภาพ เริ่มประชุมครั้งแรกเมื่อวันที่ 24 กรกฎาคม ที่ผ่านมา ได้มีการทําความเข้าใจในประเด็นที่มีความสําคัญต่อการดําเนินงาน ทั้งหลักธรรมาภิบาลข้อมูลภาครัฐ การคุ้มครองข้อมูลส่วนบุคคล (PDPA) การจัดทําศูนย์กลางข้อมูลทางการเงิน (Financial Data Hub) และทิศทางการดําเนินงานของแพลทฟอร์มหมอพร้อม รวมทั้งความก้าวหน้าของการดําเนินงาน เช่น การจัดทํารายการชุดข้อมูลด้านสุขภาพ (Data Catalog) แนวทางการแจ้งเหตุการณ์คุกคามทางไซเบอร์ เป็นต้น โดยมีหน่วยงานภายนอกที่ร่วมให้ความเห็น ทั้ง สกมช. สพร. สพธอ. สคส. นอกจากนี้ ยังได้เห็นชอบแนวทางการดําเนินงาน 2 เรื่อง ได้แก่
1) การใช้ข้อมูลจากคลังข้อมูลสุขภาพของกระทรวงสาธารณสุขผ่านระบบ Health data center (HDC) เพื่อใช้ประโยชน์ในการจัดทํานโยบายสาธารณสุข การแบ่งปันข้อมูลกับหน่วยงานอื่นๆ รองรับการให้บริการแก่ประชาชน และ 2) มาตรฐานกลางข้อมูลสุขภาพของกระทรวง เพื่อให้การรวบรวมข้อมูลเกิดประโยชน์ ข้อมูลมีคุณภาพมาตรฐาน คือ ถูกต้องตรงตามรูปแบบเดียวกัน มีความครบถ้วนสอดคล้อง เป็นปัจจุบัน สามารถส่งข้อมูลได้ด้วยวิธีเดียวกัน และพร้อมใช้งานตลอดเวลา โดยจะเสนอต่อคณะกรรมการเฉพาะด้านสุขภาพดิจิทัลระดับชาติ เพื่อออกระเบียบ วิธีปฏิบัติ ให้ทุกภาคส่วนดําเนินงานได้อย่างถูกต้อง ปลอดภัย และมีมาตรฐานในการเขื่อมโยงร่วมกัน
*************************************** 29 กรกฎาคม 2566
รัฐบาลไทย-ข่าวทำเนียบรัฐบาล-ปลัด สธ.ขีดเส้น 2 สัปดาห์ ตรวจสอบกรณีระบบข้อมูลผู้ป่วย รพ.ศรีสะเกษล่าช้า
วันพฤหัสบดีที่ 3 สิงหาคม 2566
ปลัด สธ.ขีดเส้น 2 สัปดาห์ ตรวจสอบกรณีระบบข้อมูลผู้ป่วย รพ.ศรีสะเกษล่าช้า
ปลัดกระทรวงสาธารณสุข มอบหมายผู้ตรวจราชการกระทรวงสาธารณสุข เขตสุขภาพที่ 10 และผู้อํานวยการโรงพยาบาลศรีสะเกษ ตรวจสอบกรณีระบบข้อมูลผู้ป่วยโรงพยาบาลศรีสะเกษเกิดปัญหาความล่าช้า ภายใน 2 สัปดาห์ และประสาน สกมช.ร่วมตรวจสอบ ยันไม่มีข้อมูลรั่วไหล
ปลัดกระทรวงสาธารณสุข มอบหมายผู้ตรวจราชการกระทรวงสาธารณสุข เขตสุขภาพที่ 10 และผู้อํานวยการโรงพยาบาลศรีสะเกษ ตรวจสอบกรณีระบบข้อมูลผู้ป่วยโรงพยาบาลศรีสะเกษเกิดปัญหาความล่าช้า ภายใน 2 สัปดาห์ และประสาน สกมช.ร่วมตรวจสอบ ยันไม่มีข้อมูลรั่วไหล พร้อมเดินหน้ากํากับระบบข้อมูลดิจิทัลสุขภาพทุกแห่งเป็นมาตรฐานเดียว
วันนี้ (3 สิงหาคม 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีโซเชียลมีเดียมีการเผยแพร่เกี่ยวกับระบบบันทึกข้อมูลผู้ป่วยของโรงพยาบาลศรีสะเกษมีปัญหาล่าช้า จนกระทบต่อการรับบริการของประชาชน ว่า ได้มอบหมายให้ผู้ตรวจราชการกระทรวงสาธารณสุข เขตสุขภาพที่ 10 ซึ่งดูแลพื้นที่จังหวัดศรีสะเกษลงไปตรวจสอบเรื่องนี้แล้ว ขณะเดียวกัน ผู้อํานวยการโรงพยาบาลศรีสะเกษก็มีการตั้งคณะกรรมการเพื่อสอบสวนข้อเท็จจริงด้วยเช่นกัน โดยได้กําหนดกรอบระยะเวลาการตรวจสอบภายใน 2 สัปดาห์ เพื่อให้ทราบข้อมูลเบื้องต้นว่า เหตุการณ์ที่แท้จริงเป็นอย่างไรและมีผู้ใดเกี่ยวข้อง รวมถึงได้ประสานให้สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ซึ่งทํา MOU ความร่วมมือกับกระทรวงสาธารณสุข เข้ามาช่วยตรวจสอบด้วยโดยเบื้องต้นได้รับรายงานว่า ข้อมูลไม่ได้มีการรั่วไหล แต่ระบบของข้อมูลมีความล่าช้า
นพ.โอภาสกล่าวต่อว่า ขณะนี้กระทรวงสาธารณสุขอยู่ระหว่างการพัฒนาระบบดิจิทัลสุขภาพเพื่อเชื่อมโยงระบบข้อมูลผู้ป่วยของโรงพยาบาลต่างๆ เนื่องจากที่ผ่านมาแต่ละแห่งใช้โปรแกรมบันทึกข้อมูลผู้ป่วยแตกต่างกันทําให้มีปัญหาต่างกันไป รวมถึงบางครั้งมีปัญหาเรื่องของค่าใช้จ่ายและลิขสิทธิ์ต่างๆ เมื่อต้องมีการอัปเดตโปรแกรม จึงต้องทําระบบให้เป็นมาตรฐานเดียวกัน โดยกําลังเร่งออกมาตรฐานกลางและแอปพลิเคชันกลาง พร้อมกําหนดกรอบระยะเวลาดําเนินการ ซึ่งทั้งหมดค่อนข้างใช้เวลามาก แต่อย่างไรก็ตาม ขอให้ประชาชนมั่นใจว่า กระทรวงสาธารณสุขมีระบบการดูแลรักษาความปลอดภัยของข้อมูลตามกฎหมาย ทั้ง พ.ร.บ.คุ้มครองข้อมูลส่วนบุคคล และ พ.ร.บ.การรักษาความมั่นคงปลอดภัยไซเบอร์
************************************************ 3 สิงหาคม 2566
รัฐบาลไทย-ข่าวทำเนียบรัฐบาล-​ครม.รับทราบผลการหารือกระทรวงสาธารณสุขและสำนักงาน ก.พ. เพื่อกำหนดแนวทางแก้ไขปัญหาบุคลากรทางการแพทย์
วันอังคารที่ 25 กรกฎาคม 2566
25/07/2566
​ครม.รับทราบผลการหารือกระทรวงสาธารณสุขและสํานักงาน ก.พ. เพื่อกําหนดแนวทางแก้ไขปัญหาบุคลากรทางการแพทย์
​ครม.รับทราบผลการหารือกระทรวงสาธารณสุขและสํานักงาน ก.พ. เพื่อกําหนดแนวทางแก้ไขปัญหาบุคลากรทางการแพทย์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 25 ก.ค. 66 ได้รับทราบผลการหารือร่วมกันระหว่างกระทรวงสาธารณสุขและสํานักงาน ก.พ. เกี่ยวกับการแก้ไขปัญหาบุคลากรทางการแพทย์ สืบเนื่องมาจากที่ปัจจุบันได้ปรากฎกรณีการลาออกของบุคลากรทางการแพทย์โดยต่อเนื่อง ซึ่งทั้ง 2 หน่วยงานเห็นพ้องกันว่าการบริหารบุคลากรภายใต้บริบทที่เปลี่ยนแปลงไปมีความท้ายทายในหลายประเด็น จําเป็นต้องแก้ไขปัญหาร่วมกันอย่างเป็นระบบ มีประสิทธิภาพ เหมาะสม และเป็นธรรม
ทั้งนี้ ตั้งแต่เดือน ธ.ค. 65 เป็นต้นมา กระทรวงสาธารณสุขและสํานักงาน ก.พ. ได้หารือร่วมกันมา 3 ครั้ง มีประเด็นสําคัญที่เห็นร่วมกันว่าต้องได้รับการพัฒนาสําคัญ ได้แก่ การขาดแคลนอัตรากําลัง การพัฒนาความก้าวหน้าในสายงาน การเพิ่มอัตราการผลิตบุคลากรทางการแพทย์ที่ขาดแคลน การปรับปรุงการจ่ายค่าตอบแทน และการปรับปรุงสวัสดิการให้แก่บุคลากร
การปรับปรุงการบริหารทรัพยากรบุคคลของสาธารณสุขจําเป็นต้องดําเนินการในภาพรวม ทั้งประเด็นหลักและประเด็นย่อย เนื่องจากกระทรวงสาธารณสุขมีความหลากหลายในสายงาน มีบุคลากรจํานวนมาก และกระจายอยู่ในทุกพื้นที่ของประเทศ ปัญหาจึงอาจเกิดขึ้นในหลายมิติ ทั้งในมิติบริหารจัดการ มิติของผู้รับบริการ และมิติของบุคลากรผู้ปฏิบัติงาน จึงเห็นควรตั้งคณะทํางานร่วมของทั้ง 2 หน่วยงาน ในการกําหนดกรอบประเด็นปัญหาภาพรวม และประเด็นที่จะต้องดําเนินการแก้ไขเร่งด่วน (Priority Issues) เพื่อให้สามารถแก้ไขปัญหาให้ทันสถานการณ์ เหมาะสม และสร้างขวัญกําลังใจแก่บุคลากร
น.ส.ไตรศุลี กล่าวว่า สําหรับแนวทางการแก้ไขปัญหาที่ทั้ง 2 หน่วยงานเห็นร่วมกันนั้น กําหนดเป็น 2 ระยะ คือ 1) ระยะเร่งด่วน เช่น การแก้ไขปัญหาขาดแคลนบุคลากรทางการแพทย์ พิจารณากําหนดตําแหน่งวิชาการ ระดับชํานาญการพิเศษ ในราชการส่วนภูมิภาคเพิ่มมากขึ้น โดยอาจดําเนินการนําร่องกับสายงานพยาบาลวิชาชีพ ในกระทรวงสาธารณสุขก่อน แล้วขยายผลต่อไปยังสายงานอื่นๆ และส่วนราชการอื่นต่อไป 2) ระยะยาว เช่น การเพิ่มกําลังการผลิตนักศึกษาในสายงานบุคลากรทางการแพทย์ การปรับปรุงพัฒนาระบบสวัสดิการและค่าตอบแทนบุคลากรทางการแพทย์
รัฐบาลไทย-ข่าวทำเนียบรัฐบาล-รองปลัดฯ สุรพล เป็นประธานการประชุมคณะกรรมการเทคโนโลยีกระทรวงอุตฯ ครั้งที่ 4/2566  เพื่อหาแนวทางพัฒนาและยกระดับด้านดิจิทัลกับหน่วยงานภายในที่เกี่ยวข้อง
วันพฤหัสบดีที่ 27 กรกฎาคม 2566
27/07/2566
รองปลัดฯ สุรพล เป็นประธานการประชุมคณะกรรมการเทคโนโลยีกระทรวงอุตฯ ครั้งที่ 4/2566 เพื่อหาแนวทางพัฒนาและยกระดับด้านดิจิทัลกับหน่วยงานภายในที่เกี่ยวข้อง
รองปลัดฯ สุรพล เป็นประธานการประชุมคณะกรรมการเทคโนโลยีกระทรวงอุตฯ ครั้งที่ 4/2566 เพื่อหาแนวทางพัฒนาและยกระดับด้านดิจิทัลกับหน่วยงานภายในที่เกี่ยวข้อง
วันที่ 26 กรกฎาคม 2566 นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการเทคโนโลยีสารสนเทศกระทรวงอุตสาหกรรม ครั้งที่ 4/2566 โดยมี นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายเตมีย์ พันธุวงค์ราช ผู้อํานวยการกองตรวจราชการ นายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน และคณะทํางานฯ เข้าร่วมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
การประชุมดังกล่าว เพื่อหารือแนวทางการจัดกิจกรรม KM Sharing x CIO Meeting (KMCi) ครั้งที่ 4/2566 ในหัวข้อ โครงสร้างพื้นฐานระบบสารสนเทศสถาบันพัฒนาวิสาหกิจขนาดกลางและขนาดย่อม ความก้าวหน้าการจัดทําแผนปฏิบัติการดิจิทัลกระทรวงอุตสาหกรรม ปี พ.ศ. 2566 – 2570 รายงานชุดข้อมูลของหน่วยงานสังกัด อก. เพื่อใช้ในการแลกเปลี่ยนเชื่อมโยงข้อมูลภายใน อก. (DATA LAKE) และสถานการณ์การให้บริการระบบ i-Industry การแจ้งเตือนกรณีให้หน่วยงานเฝ้าระวังการโจมตีด้วย Distributed Denial of Service (DDos) โดยมีเป้าหมายเพื่อให้หน่วยงานในประเทศไทยสามารถลดความเสี่ยงในการเกิดภัยคุกคามทางไซเบอร์ ซึ่งอาจทําให้เกิดความเสียหายต่อหน่วยงานหรือองค์กรที่ถูกโจมตีในวงกว้าง และอาจมีผลกระทบต่อหน่วยงานที่มีประวัติการใช้ Domin Name System (DNS) ทําให้เว็บไซต์บางส่วนของหน่วยงานไม่สามารถให้บริการได้
รัฐบาลไทย-ข่าวทำเนียบรัฐบาล-ไทย-ออสเตรเลีย MOU ขยายเวลาโครงการ Taskforce Storm อีก 2 ปี เดินหน้าแก้ปัญหาเครือข่ายยาเสพติดข้ามชาติ
วันพฤหัสบดีที่ 3 สิงหาคม 2566
ไทย-ออสเตรเลีย MOU ขยายเวลาโครงการ Taskforce Storm อีก 2 ปี เดินหน้าแก้ปัญหาเครือข่ายยาเสพติดข้ามชาติ
.....
ที่ผ่านมา ประเทศไทยและประเทศออสเตรเลียร่วมมือกันแก้ไขปัญหายาเสพติด ภายใต้โครงการปฏิบัติการเฉพาะกิจร่วม ไทย-ออสเตรเลียว่าด้วยความร่วมมือด้านยาเสพติด การฟอกเงิน และอาชญากรรมข้ามชาติ (Taskforce Storm) ซึ่งมีการลงนามในข้อตกลงครั้งแรกเมื่อวันที่ 30 พ.ค. 59
.
โดยมีจํานวน 20 ปฏิบัติการ เป็นปฏิบัติการที่เสร็จสิ้นแล้ว 6 ปฏิบัติการ อยู่ระหว่างดําเนินการ 14 ปฏิบัติการ ผลปฏิบัติการพบว่า:
.
• สามารถจับกุมผู้ต้องหาได้ทั้งหมด 55 ราย และผู้ต้องหาตามหมายจับจํานวน 13 ราย
• ตรวจยึดยาเสพติดรวมกันได้กว่า 13 ตัน (13,393.44 กก.)
• ยึดทรัพย์ได้กว่า 1,150,068,648.15 ล้านบาท (ประมาณ 51 ล้านเหรียญออสเตรเลีย)
.
ทั้งนี้ เพื่อให้ผลการปราบปรามอาชญากรรมใน 2 ประเทศมีประสิทธิภาพยิ่งขึ้น สํานักงานคณะกรรมการป้องกันและปราบปรามยาเสพติด และภาคีเครือข่ายได้เห็นชอบให้มีการขยายระยะเวลาปฏิบัติการร่วมออกไปอีก 2 ปี ไปจนถึงวันที่ 18 ก.ค. 68
.
คาดว่า จากความร่วมมือดังกล่าว จะจับกุมผู้ต้องหารายสําคัญ ๆ ทั้งในไทย ออสเตรเลีย รวมทั้งผู้ต้องหาที่หลบหนีการจับไปกุมไปยังประเทศต่าง ๆ ได้
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-พม. มอบทุนการศึกษา ช่วยสร้างโอกาสให้บุตรผู้มีรายได้น้อย ที่ จ.ลพบุรี
วันพฤหัสบดีที่ 3 สิงหาคม 2566
พม. มอบทุนการศึกษา ช่วยสร้างโอกาสให้บุตรผู้มีรายได้น้อย ที่ จ.ลพบุรี
พม. มอบทุนการศึกษา ช่วยสร้างโอกาสให้บุตรผู้มีรายได้น้อย ที่ จ.ลพบุรี
เมื่อวันที่ 27 ก.ค. 66เวลา 13.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานในพิธีมอบทุนการศึกษา และสิ่งของเครื่องอุปโภคบริโภค ประจําปี 2566 เพื่อบรรเทาความเดือดร้อนให้แก่ประชาชนกลุ่มเป้าหมายในพื้นที่ อีกทั้งมอบเครื่องมือช่างให้แก่นายธงชัย อิ่มอรชร กํานันตําบลโคกตูม จังหวัดลพบุรี เพื่อใช้ในกิจกรรมสาธารณประโยชน์ โดยมีนายประสงค์ พันธ์ลิมา ผู้อํานวยการสํานักงานธนานุเคราะห์ กล่าวรายงาน ทั้งนี้ คณะกรรมการอํานวยการสํานักงานธนานุเคราะห์ ผู้อํานวยการสํานักงานส่งเสริมและสนับสนุนวิชาการ 7 พัฒนาสังคมและความมั่นคงของมนุษย์จังหวัดลพบุรี พร้อมทีม One Home พม. จังหวัดลพบุรี เข้าร่วมงาน ณ สถานธนานุเคราะห์ สาขาที่ 44 อําเภอเมือง จังหวัดลพบุรี
นายอนุกูล กล่าวว่า สํานักงานธนานุเคราะห์ หรือ สธค. เป็นโรงรับจํานําของรัฐภายใต้กระทรวงการพัฒนาสังคมและความั่นคงของมนุษย์ (พม.) ให้บริการรับจํานําทรัพย์ ด้วยอัตราดอกเบี้ยต่ํา เพื่อบรรเทาความเดือดร้อนทางการเงินให้แก่ประชาชน ควบคู่กับการดําเนินกิจกรรมช่วยเหลือสังคมในด้านต่างๆ นํามาซึ่งการพัฒนาคุณภาพชีวิตที่มั่นคง ทั้งนี้ จึงได้จัดโครงการ “มอบทุนการศึกษาแก่บุตรผู้มีรายได้น้อย” เพื่อสนับสนุนเด็กและเยาวชนเรียนดี มีความประพฤติดี เป็นการช่วยเหลือและแบ่งเบาภาระค่าใช้จ่ายด้านการศึกษาให้กับผู้ปกครองที่เป็นผู้ใช้บริการ สธค. รวมทั้งครอบครัวผู้มีรายได้น้อยในพื้นที่ ทั้งนี้ มีการมอบทุนการศึกษาให้แก่บุตรผู้มีรายได้น้อยที่เรียนดี มีความประพฤติดี โดยมอบทุนการศึกษา จํานวน 10 ทุนๆ ละ 3,500 บาท รวมเป็นเงิน 35,000 บาท
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-ดีอีเอส ร่วมลงนามถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
วันศุกร์ที่ 28 กรกฎาคม 2566
ดีอีเอส ร่วมลงนามถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
ดีอีเอส ร่วมลงนามถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566
นายณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมพร้อมด้วยนางอําไพจิตรแจ่มใสผู้ช่วยปลัดกระทรวงฯข้าราชการและเจ้าหน้าที่กระทรวงดิจิทัลเพื่อเศรษฐกิจและสังคมลงนามถวายพระพรเนื่องในโอกาสวันเฉลิมพระชนมพรรษา28กรกฎาคม2566ณศาลาสหทัยสมาคมในพระบรมมหาราชวัง
___________
รัฐบาลไทย-ข่าวทำเนียบรัฐบาล-กรมทางหลวง เตรียมความพร้อมก่อนเริ่มการใช้งานระบบ Low Speed WIM เพื่อเพิ่มประสิทธิภาพการควบคุมน้ำหนักรถบรรทุกบนทางหลวง
วันพฤหัสบดีที่ 27 กรกฎาคม 2566
กรมทางหลวง เตรียมความพร้อมก่อนเริ่มการใช้งานระบบ Low Speed WIM เพื่อเพิ่มประสิทธิภาพการควบคุมน้ําหนักรถบรรทุกบนทางหลวง
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักงานควบคุมน้ําหนักยานพาหนะ ร่วมกับสํานักงานกลางชั่งตวงวัด กรมการค้าภายใน ตรวจสอบความเที่ยงสําหรับการรับรองเครื่องชั่งระบบ Low Speed WIM (Weigh In Motion) ให้กับสํานักงานควบคุมน้ําหนักยานพาหนะ ทล. เพื่อให้มั่นใจว่าเครื่องชั่งมีประสิทธิภาพ เป็นมาตรฐานเดียวกัน ตามพระราชบัญญัติมาตราชั่งตวงวัด พ.ศ. 2542 ณ จุดตรวจสอบและควบคุมน้ําหนักยานพาหนะพรหมบุรี เมื่อวันที่ 25 กรกฎาคม 2566 บนทางหลวงหมายเลข 32 ตอน ไชโย - สิงห์ใต้ บริเวณ กม. ที่ 78+100 จังหวัดสิงห์บุรี
สําหรับผลการตรวจสอบความเที่ยงพิจารณาจากผลการสอบเทียบที่ ±2% ค่าความเชื่อมั่นไม่น้อยกว่า 95% ที่ความเร็วไม่เกิน 10 กิโลเมตร/ชั่วโมง ซึ่งในการสอบเทียบครั้งนี้ พบว่าเครื่องชั่งมีผลการสอบเทียบ “อยู่ในเกณฑ์” ตามมาตรฐาน OIML R 134 : Class 2 E โดยสํานักงานกลางชั่งตวงวัด จะออกใบรายงานผลการตรวจสอบความเที่ยงภายใน 7 วันทําการ และสํานักงานควบคุมน้ําหนักยานพาหนะ จะอบรมขั้นตอนและวิธีการใช้งานให้แก่เจ้าหน้าที่ของสถานีตรวจสอบน้ําหนัก พร้อมทั้งประชาสัมพันธ์ให้กับสหพันธ์ สมาคม และผู้ประกอบการรถบรรทุกได้รับทราบ ก่อนที่จะเริ่มการใช้งานเครื่องชั่ง เพื่อเพิ่มประสิทธิภาพการควบคุมน้ําหนักรถบรรทุกบนทางหลวงและดําเนินการตามกฎหมายต่อไป
ทั้งนี้ ประชาชนสามารถสอบถามข้อมูลเพิ่มเติมเกี่ยวข้องกับน้ําหนักรถบรรทุก เช่น พิกัดน้ําหนักรถบรรทุกตามกฎหมาย การขออนุญาตรถบรรทุกประเภทพิเศษ และรับเรื่องร้องเรียนน้ําหนักรถบรรทุกบนทางหลวง ได้ที่สายด่วน ทล. โทร. 1586 กด 5 โทรฟรีตลอด 24 ชั่วโมง
รัฐบาลไทย-ข่าวทำเนียบรัฐบาล-รฟม. จัดกิจกรรมศึกษาดูงานการพัฒนาและบริหารจัดการด้านนวัตกรรม ภายใต้โครงการพัฒนานวัตกร (MRTA Academy & MRTA Innovator)
วันพฤหัสบดีที่ 27 กรกฎาคม 2566
รฟม. จัดกิจกรรมศึกษาดูงานการพัฒนาและบริหารจัดการด้านนวัตกรรม ภายใต้โครงการพัฒนานวัตกร (MRTA Academy & MRTA Innovator)
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรมศึกษาดูงานการพัฒนาและบริหารจัดการด้านนวัตกรรม ภายใต้โครงการพัฒนานวัตกร (MRTA Academy & MRTA Innovator) โดยนําคณะทํางานการจัดการนวัตกรรม รฟม. และ ทีมนวัตกร รฟม. เข้าศึกษาดูงานที่ บริษัท ปตท. สํารวจและปิโตรเลียม จํากัด (มหาชน) จ.ระยอง ซึ่งมีศูนย์วิจัยพัฒนาและเทคโนโลยีและนวัตกรรม ที่ได้รับรางวัลสุดยอดองค์กรด้านนวัตกรรม จาก SEA MIKE AWARD 2022 และบริษัท ไออาร์พีซี จํากัด (มหาชน) ซึ่งเป็นบริษัทที่ได้รับรางวัลเกียรติคุณ “ด้านองค์กรนวัตกรรมดีเด่น” โดยทั้ง 2 หน่วยงาน ถือเป็นหน่วยงานที่ประสบความสําเร็จในการนํานวัตกรรมมาใช้พัฒนาหน่วยงาน และสามารถที่จะถ่ายทอดประสบการณ์และองค์ความรู้ที่เกี่ยวข้องกับการจัดการนวัตกรรมให้แก่ รฟม. ได้เป็นอย่างดี
ทั้งนี้ การศึกษาดูงานดังกล่าวจะเป็นประโยชน์ต่อการดําเนินงานของ รฟม. และสร้างแรงบันดาลใจให้กับนวัตกร รฟม. เพื่อพัฒนาการดําเนินงานด้านนวัตกรรมและองค์กรต่อไป ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ปลัดเกษตรฯ ประธานพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินและลงนามถวายพระพร
วันอังคารที่ 25 กรกฎาคม 2566
ปลัดเกษตรฯ ประธานพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินและลงนามถวายพระพร
นามถวายพระพร
นายประยูร อินสกุล ปลัดกระทรวงเกษตรและสหกรณ์ เป็นประธานพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดินและลงนามถวายพระพร เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 พร้อมด้วยผู้บริหาร ข้าราชการ และเจ้าหน้าที่กระทรวงเกษตรและสหกรณ์ ณ ห้องประชุม 115 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กรมทางหลวงชนบท เริ่มเข้าพื้นที่ก่อสร้างถนนสาย ฉช.2004 จังหวัดฉะเชิงเทรา
วันพฤหัสบดีที่ 3 สิงหาคม 2566
กรมทางหลวงชนบท เริ่มเข้าพื้นที่ก่อสร้างถนนสาย ฉช.2004 จังหวัดฉะเชิงเทรา
สนับสนุนการคมนาคมสู่ท่าอากาศยานสุวรรณภูมิ แบ่งเบาการจราจรบนถนนสายหลัก รองรับการขยายตัวของเศรษฐกิจการขนส่งในอนาคต คาดก่อสร้างแล้วเสร็จในปี 2568
กรมทางหลวงชนบท (ทช.) กระทรวงคมนาคม เริ่มเข้าพื้นที่ดําเนินโครงการก่อสร้างถนนทางหลวงชนบทสาย ฉช.2004 แยก ทล.34 - ทล.314 อําเภอบางปะกง อําเภอเมือง จังหวัดฉะเชิงเทรา ตอนที่ 1 เพื่อเพิ่มศักยภาพการคมนาคม ลดระยะเวลา ลดต้นทุนในการเดินทางขนส่งสินค้า รองรับการขยายตัวของเศรษฐกิจในอนาคตให้สมบูรณ์มากยิ่งขึ้น คาดก่อสร้างแล้วเสร็จในปี 2568
ถนนสายดังกล่าวเป็นเส้นทางเชื่อมต่อระหว่างจังหวัดสมุทรปราการกับฉะเชิงเทรา ซึ่งเป็นที่ตั้งของนิคมอุตสาหกรรมหลายแห่งและเส้นทางเชื่อมโยงไปยังท่าอากาศยานสุวรรณภูมิ ทั้งนี้ เพื่อเชื่อมโยงโครงข่ายคมนาคมให้สมบูรณ์อย่างมีระบบ ช่วยแก้ไขปัญหาการจราจรที่หนาแน่น ส่งเสริมเศรษฐกิจในบริเวณพื้นที่การค้าการขนส่ง ทช. จึงดําเนินโครงการก่อสร้างจุดเริ่มต้นโครงการบริเวณ กม. ที่ 6+500 เป็นช่วงเชื่อมต่อระหว่าง ทล.34 (บางนา - ตราด) ไปสิ้นสุดบริเวณ กม. ที่ 10+925 บรรจบถนนทางหลวงชนบทสาย ฉช.3001 (ลาดกระบัง - ฉะเชิงเทรา) รวมระยะทาง 4.425 กิโลเมตร เป็นถนนแอสฟัลท์ติกคอนกรีตขนาด 4 ช่องจราจร มีไหล่ทาง ทางเท้า พร้อมสะพานคอนกรีตเสริมเหล็ก 2 แห่ง รวมถึงระบบระบายน้ํา ติดตั้งไฟฟ้าแสงสว่าง สัญญาณไฟจราจรเครื่องหมายจราจร และสิ่งอํานวยความปลอดภัยสําหรับผู้ใช้เส้นทาง ใช้งบประมาณ 549.500 ล้านบาท
นอกจากนี้ ก่อนดําเนินการก่อสร้าง ทช. ได้จัดประชุมการมีส่วนร่วมภาคประชาชน และลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และประชาชน มีการนําเสนอความเป็นมา ลักษณะของโครงการ ขั้นตอนการดําเนินงาน พร้อมทั้งตอบข้อซักถาม รับฟังข้อเสนอแนะ ความคิดเห็นจากผู้นําชุมชน ประชาชน หน่วยงานราชการที่เกี่ยวข้อง สร้างความเข้าใจเกี่ยวกับโครงการก่อสร้างและนําความคิดเห็นจากในที่ประชุมมาประกอบการดําเนินงานเพื่อเป็นประโยชน์ต่อประชาชนในพื้นที่ให้มากที่สุด
รัฐบาลไทย-ข่าวทำเนียบรัฐบาล-ปลัด สธ. เปิดหอผู้ป่วยจิตเวชและยาเสพติด รพ.สมุทรปราการ เพิ่มโอกาสเข้าถึงบริการสุขภาพจิตอย่างครบวงจร
วันพฤหัสบดีที่ 3 สิงหาคม 2566
ปลัด สธ. เปิดหอผู้ป่วยจิตเวชและยาเสพติด รพ.สมุทรปราการ เพิ่มโอกาสเข้าถึงบริการสุขภาพจิตอย่างครบวงจร
ปลัดกระทรวงสาธารณสุข เปิดหอผู้ป่วยจิตเวชและยาเสพติด โรงพยาบาลสมุทรปราการ จํานวน 16 เตียง เพิ่มโอกาสให้ผู้ป่วยได้เข้าถึงบริการดูแลรักษาด้นสุขภาพจิตอย่างครบวงจร มีระบบรับส่งต่อเป็นเครือข่ายไร้รอยต่อ ช่วยให้ผู้ป่วยกลับคืนสู่ชุมชนได้อย่างมีความสุข
วันนี้ (3 สิงหาคม 2566) ที่โรงพยาบาลสมุทรปราการ จังหวัดสมุทรปราการ นายแพทย์โอภาส การย์กวินพงศ์ ปลัดกระทรวงสาธารณสุข กล่าวว่า กระทรวงสาธารณสุขมีนโยบายให้โรงพยาบาลศูนย์/โรงพยาบาลทั่วไป จัดบริการเฉพาะด้านผู้ป่วยจิตเวชและยาเสพติดเพื่อรองรับผู้ป่วยที่มีแนวโน้มสูงขึ้น รวมถึงผู้ป่วยที่มีความเสี่ยงจะก่อความรุนแรงมีภาวะเร่งด่วนฉุกเฉินหรือมีโรคร่วมและมีภาวะแทรกซ้อนทางกาย เพื่อให้ได้รับการดูแลอย่างเป็นระบบ โดยโรงพยาบาลสมุทรปราการได้เปิดหอผู้ป่วยจิตเวชและยาเสพติด จํานวน 16 เตียง มีจิตแพทย์และพยาบาลวิชาชีพให้การดูแล รองรับผู้ป่วยในพื้นที่และรับส่งต่อจากโรงพยาบาลชุมชนเป็นเครือข่ายอย่างไร้รอยต่อ ซึ่งเป็นการเพิ่มโอกาสให้ผู้ป่วยได้เข้าถึงบริการสุขภาพจิตที่ครบวงจร ได้รับการรักษาอย่างทันท่วงที ช่วยให้สามารถกลับคืนสู่ชุมชนและใช้ชีวิตได้อย่างมีความสุข
นายแพทย์โอภาสกล่าวต่อว่า ปัจจุบัน กระทรวงสาธารณสุขได้จัดบริการหอผู้ป่วยในจิตเวชและยาเสพติดในโรงพยาบาลศูนย์/โรงพยาบาลทั่วไป ครอบคลุมแล้วทุกจังหวัด และโรงพยาบาลสังกัดกรมสุขภาพจิต รวม 5,617 แห่ง รวมถึงจัดตั้งกลุ่มงานจิตเวชและยาเสพติดในโรงพยาบาลชุมชนแล้ว 439 แห่ง ในส่วนของโรงพยาบาลสมุทรปราการ ข้อมูลจากคลินิกจิตเวชและยาเสพติด พบว่า ในปี 2565 มีผู้ป่วยเข้ารับการรักษาแบบผู้ป่วยนอกจํานวน 22,481 ราย ส่วนใหญ่จากอาการ โรคจิต ซึมเศร้า วิตกกังวล ในจํานวนนี้ เป็นผู้ป่วยที่ได้รับส่งต่อ 292 ราย เป็นผู้ป่วยวิกฤติฉุกเฉิน 24 ราย ให้การดูแลผู้ป่วยในเฉลี่ย 18 ราย/วัน ส่วนงานบําบัดยาเสพติด มีผู้ป่วยเข้ารับบริการ 253 ราย สูงสุด3 ลําดับแรก ได้แก่ สุรา ยาบ้า และกัญชา
************************************************ 3 สิงหาคม 2566
รัฐบาลไทย-ข่าวทำเนียบรัฐบาล-“รมว.วราวุธ” นำคณะผู้บริหาร ทส. บันทึกเทปถวายพระพร “สมเด็จพระบรมราชชนนีพันปีหลวง” เนื่องในโอกาสมหามงคลเฉลิมพระชนมพรรษา 91 พรรษา
วันพุธที่ 2 สิงหาคม 2566
“รมว.วราวุธ” นําคณะผู้บริหาร ทส. บันทึกเทปถวายพระพร “สมเด็จพระบรมราชชนนีพันปีหลวง” เนื่องในโอกาสมหามงคลเฉลิมพระชนมพรรษา 91 พรรษา
“รมว.วราวุธ” นําคณะผู้บริหาร ทส. บันทึกเทปถวายพระพร “สมเด็จพระบรมราชชนนีพันปีหลวง” เนื่องในโอกาสมหามงคลเฉลิมพระชนมพรรษา 91 พรรษา
“รมว.วราวุธ” นําคณะผู้บริหาร ทส. บันทึกเทปถวายพระพร “สมเด็จพระบรมราชชนนีพันปีหลวง” เนื่องในโอกาสมหามงคลเฉลิมพระชนมพรรษา 91 พรรษา
วันที่ 21 กรกฎาคม 2566 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม (ทส.) บันทึกเทปถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา 12 สิงหาคม 2566 เพื่อแสดงความจงรักภักดีและน้อมสํานึกในพระมหากรุณาธิคุณที่ทรงมีต่อพสกนิกรชาวไทย และงานด้านการอนุรักษ์ ฟื้นฟู ทรัพยากรธรรมชาติและสิ่งแวดล้อม ณ สถานีวิทยุโทรทัศน์แห่งประเทศไทย (NBT) กรมประชาสัมพันธ์ กรุงเทพมหานคร
รัฐบาลไทย-ข่าวทำเนียบรัฐบาล-​Govt hosts Grand Reception in honor of H.M. the King on occasion of His Majesty’s birthday anniversary on July 28, 2023
วันจันทร์ที่ 31 กรกฎาคม 2566
31/07/2566
​Govt hosts Grand Reception in honor of H.M. the King on occasion of His Majesty’s birthday anniversary on July 28, 2023
HRH Princess Maha Chakri Sirindhorn presided over the Grand Reception in honor of His Majesty King Rama X on occasion of His Majesty’s birthday anniversary on July 28, 2023.
July 29, 2023, Deputy Government Spokesperson Traisuree Taisaranakul disclosed that HRH Princess Maha Chakri Sirindhorn presided over the Grand Reception in honor of His Majesty King Rama X on occasion of His Majesty’s birthday anniversary on July 28, 2023, which was organized by the Government of Thailand at Santi Maitri Building, Government House.
At 1850hrs, the Prime Minister and spouse, Mrs. Naraporn Chan-o-cha, and Prime Miniter’s Secretary General Pirapan Salirathavibhaga, welcomed the arrival of HRH Princess Maha Chakri Sirindhorn. The royal guards of honor saluted, and a concert band played the royal anthem “Sansoen Phra Barami”. The Prime Minister’s spouse presented Her Royal Highness with the wrist garlands.
The Prime Minister, then, invited Her Royal Highnesses to Santi Maitree Building. A concert band played the royal anthem “Sansoen Phra Barami” before the Prime Minister humbly requested for the royal permission to extend his well wishes to His Majesty the King. He, then, led all participants to chant “Long Live the King” for three times.
Afterwards, Her Royal Highness watched a spectacle to celebrate His Majesty’s birthday anniversary.
The royal anthem “Sadudee Chom Racha (Hymn to the King) was played after the spectacle ended in honor of His Majesty King Rama X. The Prime Minister and spouse, and the Prime Miniter’s Secretary General, then, humbly accompanied HRH Princess Maha Chakri Sirindhorn to the royal motorcade for her return. The royal guards of honor saluted and the concert band played the royal anthem “Sansoen Phra Barami”.
On this occasion, the Government invited members of the royal family, the Privy Councilors, former prime ministers, cabinet members and spouses, presidents, vice presidents, and chiefs of organizations under the Constitution, members of the House of Representatives, senators, ministry permanent secretaries and equivalent levels of high ranking officials from the civil services, military, police, political government officials, Bangkok Governor and BMA executives, Dean of the Diplomatic Corps, senior ambassadors, UN representatives, presidents of councils/associations/foundations (under the royal patronage), media and press, and private sector networks, to attend the Grand Reception.
รัฐบาลไทย-ข่าวทำเนียบรัฐบาล-​นายกฯ ชื่นชมผลงานหัตถศิลป์ไทย ชวนประชาชนเที่ยวงาน “Crafts Bangkok 2023” จองกระเป๋ากระจูดปักลายเสือ
วันอังคารที่ 25 กรกฎาคม 2566
25/07/2566
​นายกฯ ชื่นชมผลงานหัตถศิลป์ไทย ชวนประชาชนเที่ยวงาน “Crafts Bangkok 2023” จองกระเป๋ากระจูดปักลายเสือ
​นายกฯ ชื่นชมผลงานหัตถศิลป์ไทย ชวนประชาชนเที่ยวงาน “Crafts Bangkok 2023” จองกระเป๋ากระจูดปักลายเสือ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า วันนี้ (25 กรกฎาคม 2566) เวลา 08.30 น. ก่อนการประชุมคณะรัฐมนตรี ณ โถงกลาง ตึกบัญชาการ 1 ทําเนียบรัฐบาล นางสาวนฤดี ภู่รัตนรักษ์ รักษาการ ผู้อํานวยการสถาบันส่งเสริมหัตถกรรมไทย และคณะผู้บริหาร เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอนิทรรศการแสดงผลงานหัตถศิลป์ไทย และประชาสัมพันธ์การจัดงาน “Crafts Bangkok 2023” ซึ่งจะจัดขึ้นระหว่างวันที่ 26 - 30 กรกฎาคม 2566 ณ โถงนิทรรศการ 98 - 99 ศูนย์นิทรรศการและการประชุมไบเทค กรุงเทพฯ ภายในงานประกอบด้วยการจําหน่ายผลิตภัณฑ์มูลนิธิส่งเสริมศิลปาชีพในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และผลิตภัณฑ์ของครูศิลป์ของแผ่นดิน ครูช่างศิลปหัตถกรรม ทายาทช่างศิลปหัตถกรรม และสมาชิกผู้ผลิตงานศิลปหัตถกรรมไทยของสถาบันส่งเสริมศิลปหัตถกรรมไทย
นางสาวรัชดา กล่าวว่า นายกรัฐมนตรีได้เยี่ยมชมผลงานหัตถศิลป์ไทยซึ่งจะมีการนําไปจําหน่ายในงาน “Crafts Bangkok 2023” เช่น ผลิตภัณฑ์ผ้าไหมแพรวา ต่อยอดภูมิปัญญาจากท้องถิ่น เครื่องปั้นดินเผาที่มีประโยชน์ใช้สอยและลวดลายที่สวยงาม สอดคล้องกับวิถีชีวิต เครื่องหอมและของตกแต่งบ้าน จากเซรามิกเขียนลายด้วยมือ กรอบพระ และผ้าซิ่น เครื่องประดับ และเครื่องใช้ ที่มีลวดลายเป็นหนึ่งเดียวในโลก ผลิตโดยการอัดและอบ เครื่องจักสาน เครื่องหนัง เครื่องปั้นดินเผา งานจักสานจากวัสดุธรรมชาติ การเลือกใช้วัสดุและความรู้ ในการผลิตแบบดั้งเดิม เครื่องแขวนไทยจากไม้ไผ่รูปทรงต่าง ๆ กระเป๋าสานแฮนด์เมด กระเป๋าหนังที่ตกแต่งจากผ้าไทย กระเป๋าผ้าไหมผสานกับหนังแท้
มากไปกว่านั้น นายกรัฐมนตรียังได้กล่าวชื่นชมผลงานที่นํามาแสดงอย่างมาก มีการนําเอกลักษณ์ความเป็นไทยมาผสมผสานเข้ากับยุคสมัยใหม่ สร้างความล้ําสมัย สอดรับกับตลาดต่างประเทศ ถือเป็นการยกระดับผลิตภัณฑ์สู่สากล ซึ่งจะเป็นอีกหนึ่ง Soft Power ที่สําคัญของประเทศไทยในการขับเคลื่อนด้านการท่องเที่ยวและเศรษฐกิจไทยตามนโยบายรัฐบาล และอยากให้ประชาชนช่วยกันสนับสนุนสินค้างานฝีมือคนไทยในโอกาสต่างๆ และยังได้สั่งจองกระเป๋ากระจูดปักลายเสือ จากจังหวัดพัทลุงด้วย ซึ่งเป็นสินค้าที่มีการเพิ่มมูลค่าจากเดิมที่เป็นกระเป๋าสานทั่วไป
“รัฐบาลขอเชิญชวนประชาชนเข้าร่วมงาน Crafts Bangkok 2023 ที่จะจัดขึ้นระหว่างวันที่ 26 - 30 กรกฎาคม 2566 ณ โถงนิทรรศการ 98 - 99 ศูนย์นิทรรศการและการประชุมไบเทค โดยในงานเป็นการจัดแสดงสินค้าที่ได้รวบรวมผู้ผลิตและผู้จําหน่ายผลิตภัณฑ์งานศิลปหัตถกรรมจากทั่วประเทศ เพื่อส่งเสริมผลิตภัณฑ์ศิลปหัตถกรรมไทยและงานศิลปาชีพให้เป็นที่รู้จัก และเป็นที่ยอมรับ สร้างกระแสการรับรู้และเพิ่มช่องทางการตลาดแก่ผู้ผลิตงานศิลปหัตถกรรม และมุ่งหวัง ให้งานศิลปหัตถกรรมไทยถูกยกระดับไปสู่การเป็นชิ้นงานที่มีมูลค่า พร้อมเผยแพร่เกียรติประวัติ ผลงาน เทคนิคเชิงช่าง แนวคิดแรงบันดาลใจของผู้ผลิตงานศิลปหัตถกรรม อีกทั้งยังแสดงให้เห็นถึงบทบาทของสถาบันส่งเสริมศิลปหัตถกรรมไทย ในการเป็นผู้นําแนวทางที่ช่วยเสริมความแข็งแกร่งของงานศิลปหัตถกรรมไทย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-First Thailand – Cambodia cargo train, route Map Ta Phut – Khlong Leuk – Poipet – Phnom Penh, officially launched
วันพุธที่ 2 สิงหาคม 2566
02/08/2566
First Thailand – Cambodia cargo train, route Map Ta Phut – Khlong Leuk – Poipet – Phnom Penh, officially launched
First Thailand – Cambodia cargo train, route Map Ta Phut – Khlong Leuk – Poipet – Phnom Penh, officially launched
August 2, 2023, Deputy Government Spokesperson Ratchada Thanadirek disclosed that concerned public and private sectors from Thailand and Cambodia have recently attended the launching ceremony of the first Thailand-Cambodia cargo train at Khlong Leuk railway station in Aranya Prathet district, Sakaeo province. The cargo train development project (Map Ta Phut – Khlong Leuk – Poipet – Phnom Penh route) has been implemented by the State Railway of Thailand as part of Prime Minister and Defense Minister Gen. Prayut Chan-o-cha’s key policy to promote rail transport development and connectivity with ASEAN’s rail transport networks.
According to the Deputy Government Spokesperson, the Prime Minister has placed importance on the development of seamless and multimodal transport networks and logistics to enhance the country’s trade competitiveness and increase transport options. He believes that the cargo rail route would increase logistics efficiency and benefit both Thailand and Cambodia.
รัฐบาลไทย-ข่าวทำเนียบรัฐบาล-สถาบันการบินพลเรือน  เปิดฝึกอบรมหลักสูตรนักบินส่วนบุคคล - เครื่องบิน (Private Pilot – Airplane Course : PPL - A) ตลอดทั้งปี
วันอังคารที่ 25 กรกฎาคม 2566
สถาบันการบินพลเรือน  เปิดฝึกอบรมหลักสูตรนักบินส่วนบุคคล - เครื่องบิน (Private Pilot – Airplane Course : PPL - A) ตลอดทั้งปี
...
สถาบันการบินพลเรือน รัฐวิสาหกิจ สังกัดกระทรวงคมนาคม เปิดฝึกอบรมหลักสูตรนักบินส่วนบุคคล - เครื่องบิน (Private Pilot – Airplane Course : PPL - A) ตลอดทั้งปี
หลักสูตรนักบินส่วนบุคคล
คุณสมบัติผู้สมัคร
1. อายุไม่ต่ํากว่า 17 ปีบริบูรณ์ นับถึงวันเปิดหลักสูตร
2. ภาษาอังกฤษอยู่ในเกณฑ์ดี
3. ผ่านการตรวจสุขภาพร่างกาย และจิตวิทยาการบิน และได้รับใบสําคัญแพทย์ชั้น 2 (Medical Class 2)
ระยะเวลาการฝึกอบรม 20 สัปดาห์ (วันจันทร์ - วันศุกร์) ประกอบด้วย
1. ฝึกอบรมภาคพื้น 182 ชั่วโมง
2. ฝึกอบรมภาคอากาศ 40 ชั่วโมง
สถานที่เรียน ศูนย์ฝึกการบิน สถาบันการบินพลเรือน อําเภอหัวหิน จังหวัดประจวบคีรีขันธ์
ค่าฝึกอบรม 388,000 บาท รับสมัครด่วน รับจํานวนจํากัด
สอบถามรายละเอียดเพิ่มเติมได้ที่ 02 272 5741 ต่อ 4151, 02 272 6108 หรือ Email : marketing@catc.or.th
รัฐบาลไทย-ข่าวทำเนียบรัฐบาล-บขส.กำชับนายสถานีเดินรถทั่วประเทศอำนวยความสะดวกประชาชนเดินทางกลับเข้ากรุงเทพฯ คาดวันนี้ (2 ส.ค.66) มีผู้โดยสารเดินทางกลับไม่น้อยกว่า 40,000 คน
วันพุธที่ 2 สิงหาคม 2566
บขส.กําชับนายสถานีเดินรถทั่วประเทศอํานวยความสะดวกประชาชนเดินทางกลับเข้ากรุงเทพฯ คาดวันนี้ (2 ส.ค.66) มีผู้โดยสารเดินทางกลับไม่น้อยกว่า 40,000 คน
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ได้กําชับไปยังนายสถานีเดินรถของ บขส. ทั่วประเทศ อํานวยความสะดวกและปลอดภัยแก่ประชาชนเดินทางกลับเข้ากรุงเทพฯ รวมทั้งให้ตรวจสอบความพร้อมของพนักงานขับรถ และรถโดยสารให้ได้มาตรฐานความปลอดภัยก่อนออกเดินทาง เพื่อสร้างความมั่นใจของผู้ใช้บริการ สําหรับการเดินทางในเที่ยวกลับ บขส. คาดการณ์ว่าช่วงเย็นวันนี้ (2 ส.ค. 66) จะมีประชาชนเดินทางกลับจากต่างจังหวัดเข้ากรุงเทพฯ เป็นจํานวนมาก เนื่องจากในวันพรุ่งนี้ (3 ส.ค. 66) เป็นวันเปิดทํางานวันแรก ซึ่ง บขส. ได้จัดรถโดยสาร (รถ บขส. รถร่วม รถตู้) ประมาณวันละ 3,500 เที่ยว รองรับผู้โดยสารเดินทางวันละ กว่า 40,000 คน นอกจากนี้ ได้ขอความร่วมมือไปยังหน่วยงานที่เกี่ยวข้อง อาทิ กองบังคับการตํารวจจราจร สน.บางซื่อ สน.ตลิ่งชัน และ สน.ทองหล่อ สนับสนุนเจ้าหน้าที่ตํารวจ อํานวยความสะดวกด้านความปลอดภัย และการจราจรโดยรอบสถานีขนส่งผู้โดยสารกรุงเทพ ทั้ง 5 แห่ง และประสานองค์การขนส่งมวลชนกรุงเทพ (ขสมก.)  และผู้ประกอบการรถแท็กซี่ นํารถโดยสารมารับผู้โดยสารในเที่ยวกลับ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) เป็นต้น
ในส่วนของการจัดระเบียบวินรถจักรยานยนต์รับจ้างในพื้นที่สถานีขนส่งผู้โดยสารกรุงเทพ (จตุจักร) หรือ หมอชิต 2 บขส. ได้ติดประกาศไม่อนุญาตให้วินรถจักรยานยนต์เข้ามาในพื้นที่หมอชิต 2 แล้ว และหากพบว่ายังมีการฝ่าฝืนจะดําเนินการทางกฎหมายทันที อย่างไรก็ดี บขส. ได้รับความร่วมมือจาก สน.บางซื่อ ในการดูแลความเรียบร้อย ทําให้ผู้โดยสารได้รับความปลอดภัยในการเดินทางมากยิ่งขึ้น
ทั้งนี้ผู้โดยสารที่ประสงค์เดินทางกับ บขส. สามารถติดต่อซื้อตั๋วโดยสารที่ ตัวแทนจําหน่ายตั๋ว และช่องจําหน่ายตั๋วของ บขส. ทั่วประเทศ หรือซื้อตั๋วผ่านช่องทางออนไลน์ Application : E-ticket Website บขส. : https://tcl99web.transport.co.th และพิเศษสําหรับสมาชิก บขส. Card ที่ซื้อตั๋วผ่านช่องทางออนไลน์ เดินทางในวันที่ 3 – 9 สิงหาคม 2566 จะได้รับส่วนลดค่าโดยสาร 10% (ไม่รวมค่าธรรมเนียม) และรับคะแนนสะสมเพิ่มคูณ 2 โดยเงื่อนไขเป็นไปตามที่ บขส. กําหนด สอบถามรายละเอียดเพิ่มเติมได้ที่ งานการตลาดและลูกค้าสัมพันธ์ โทร. 0 2537 8737 โทร. สายด่วน 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-เล็งใช้กฎหมายควบคุม “โรคไข้เลือดออก” หลังพบผู้ป่วยเพิ่มขึ้นสัปดาห์ละ 5,000 ราย
วันอังคารที่ 25 กรกฎาคม 2566
เล็งใช้กฎหมายควบคุม “โรคไข้เลือดออก” หลังพบผู้ป่วยเพิ่มขึ้นสัปดาห์ละ 5,000 ราย
.....
สถานการณ์จํานวนผู้ป่วยโรคไข้เลือดออกทั่วประเทศ พบว่ามีอัตราเพิ่มขึ้นสัปดาห์ละกว่า 5,000 ราย ส่งผลให้มีจํานวนผู้ป่วยสะสมตั้งแต่ต้นปีเกือบ 40,000 ราย
.
กรมควบคุมโรค เผยว่าจํานวนดังกล่าวใกล้เคียงกับจํานวนผู้ป่วยและเสียชีวิตจากการระบาดครั้งล่าสุดในปี 62 ที่พบผู้ป่วยทั้งปีกว่า 70,000 รายและเสียชีวิตกว่า 70 ราย
.
ที่ผ่านมา หน่วยงานที่เกี่ยวข้องได้ทํางานร่วมกับกรมสนับสนุนบริการสุขภาพ และกรมการแพทย์ มาระยะหนึ่งแล้ว เพื่อลดจํานวนผู้ป่วยและผู้เสียชีวิต
.
สําหรับ “ภาวะใกล้วิกฤต” ตอนนี้ได้ประสานขอความร่วมมือเพิ่มจากกรมส่งเสริมการปกครองท้องถิ่น เพื่อระดมกําลังในการต่อสู้กับโรคไข้เลือดออก
.
หากมีจํานวนผู้ป่วยสูงและต่อเนื่อง ก็จําเป็นต้องใช้อํานาจทางกฎหมาย ตามที่ระบุในมาตรา 9 ของพระราชบัญญัติโรคติดต่อ พ.ศ.2558 ในการประกาศสถานที่ที่มีการระบาดของโรคไข้เลือดออก ตามคําแนะนําของคณะกรรมการด้านวิชาการ เพื่อให้ “อํานาจแก่เจ้าพนักงานควบคุมโรคติดต่อ” ในการดําเนินการตามมาตรา 34
.
ทั้งนี้ มาตรา 34 จะทําให้ทีมงานสาธารณสุขในพื้นที่สามารถเข้าไปในบ้าน วัด โรงเรียน โรงแรม สถานที่หรือพาหนะที่มีหรือสงสัยว่ามีโรคระบาดเกิดขึ้น เพื่อเฝ้าระวัง ป้องกันและควบคุมโรคได้ทันที
.
นอกจากนี้ ยังกําหนดให้เจ้าของสถานที่ต้อง “กําจัดลูกน้ํายุงลายและแก้ไขสภาพแวดล้อม” เช่น กําจัดขยะ แหล่งเพาะพันธุ์ยุงลาย เป็นต้น
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดเกษตรฯ หารือด้านเกษตรร่วมกับเอกอัครราชทูตสหราชอาณาจักร ประจำประเทศไทย
วันพุธที่ 2 สิงหาคม 2566
ปลัดเกษตรฯ หารือด้านเกษตรร่วมกับเอกอัครราชทูตสหราชอาณาจักร ประจําประเทศไทย
ปลัดเกษตรฯ หารือด้านเกษตรร่วมกับเอกอัครราชทูตสหราชอาณาจักร ประจําประเทศไทย หวังกระชับความสัมพันธ์และเปิดตลาดสินค้าเกษตรไทยที่มีศักยภาพไปสหราชอาณาจักรในอนาคต
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเข้าพบนายมาร์ก กูดดิง (H.E. Mr. Mark Gooding OBE) เอกอัครราชทูตสหราชอาณาจักร ประจําประเทศไทย พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) นางสาววนิดา กําเนิดเพ็ชร์ ผู้อํานวยการสํานักการเกษตรต่างประเทศ และเจ้าหน้าที่ที่เกี่ยวข้อง ณ สถานเอกอัครราชทูตสหราชอาณาจักร ประจําประเทศไทย ว่า การเข้าพบเอกอัครราชทูต สหราชอาณาจักร ประจําประเทศไทยในวันนี้ มีวัตถุประสงค์เพื่อทําความรู้จัก และเสริมสร้างความสัมพันธ์ระหว่างไทยและ สหราชอาณาจักร ให้แน่นแฟ้นยิ่งขึ้น โดยมีประเด็นหารือร่วมกันที่สําคัญ ประกอบด้วย 1) การประชุมหารือความร่วมมือด้านการเกษตรไทย-สหราชอาณาจักร ครั้งที่ 1 ซึ่งจะจัดขึ้นในวันศุกร์ที่ 18 สิงหาคม 2566 โดยกระทรวงเกษตรและสหกรณ์เป็นเจ้าภาพ อันเป็นผลสืบเนื่องจากการลงนาม MOU ความร่วมมือด้านการเกษตรระหว่างไทยกับสหราชอาณาจักร เมื่อเดือนกุมภาพันธ์ 2566 ที่ผ่านมา และการประชุมในครั้งนี้ ถือเป็นกลไกการหารือ อย่างเป็นรูปธรรมภายหลังจากที่สหราชอาณาจักรออกจากสหภาพยุโรป โดยทั้งสองฝ่ายจะได้แลกเปลี่ยน ทําความเข้าใจโครงสร้างกระทรวงและ ความรับผิดชอบ ตลอดจนกฎระเบียบที่เกี่ยวข้องด้านความปลอดภัยอาหาร รวมทั้งการแลกเปลี่ยนความร่วมมือทางวิชาการ เทคโนโลยีและนวัตกรรม เช่น การเปลี่ยนแปลงสภาพภูมิอากาศ โรคระบาด และความปลอดภัยอาหาร เป็นต้น 2) การส่งเสริมการส่งออกสินค้าเกษตรระหว่างกัน โดยสหราชอาณาจักรถือเป็นคู่ค้าสําคัญลําดับต้น ๆ ของไทยในทวีปยุโรป และไทยเป็นศูนย์กลางเศรษฐกิจอาเซียน จะเป็นโอกาสอันดีที่ทั้งสองประเทศจะสนับสนุนและส่งเสริมการขยายการส่งออกสินค้าเกษตรระหว่างกันให้มากยิ่งขึ้น ซึ่งปัจจุบันสินค้าที่ไทยส่งออกไปยังสหราชอาณาจักร อาทิ ไก่แปรรูป ปลาทูน่า ปลาสคิปแจ็คปรุงแต่ง และข้าว เป็นต้น ขณะเดียวกันไทยได้นําเข้าสินค้าจากสหราชอาณาจักรเช่นกัน อาทิ วิสกี้ อาหารสัตว์และอาหารเสริมที่เป็นอาหารสัตว์ แป้งข้าวโพด เป็นต้น
“ประเทศไทยให้ความสําคัญกับการผลิตและส่งออกสินค้าเกษตรและอาหารที่มีคุณภาพ รวมทั้งความปลอดภัยอาหาร เพื่อสร้างความเชื่อมั่นให้แก่ผู้บริโภคทั่วโลก กระทรวงเกษตรฯ จึงขอให้ท่านเอกอัครราชทูตฯ ช่วยประชาสัมพันธ์และสนับสนุนสินค้าเกษตรไทยต่อไป นอกจากนี้ ยังมีสินค้าเกษตรไทยที่มีศักยภาพที่ไทยประสงค์จะผลักดันไปยังสหราชอาณาจักรอีกหลายชนิด และหวังว่าจะสามารถเปิดตลาดสินค้าเกษตรคุณภาพจากไทยไปสหราชอาณาจักรได้ในอนาคตเร็ว ๆ นี้ ด้วย” ปลัดเกษตรฯ กล่าว
รัฐบาลไทย-ข่าวทำเนียบรัฐบาล-รมว.เฮ้ง เสียใจ เหตุบึ้มสนั่น! โกดังเก็บพลุระเบิด นราฯ สั่ง กสร.ลงพื้นที่ตรวจสอบพร้อมช่วยเหลือทุกด้าน
วันอาทิตย์ที่ 30 กรกฎาคม 2566
30/07/2566
รมว.เฮ้ง เสียใจ เหตุบึ้มสนั่น! โกดังเก็บพลุระเบิด นราฯ สั่ง กสร.ลงพื้นที่ตรวจสอบพร้อมช่วยเหลือทุกด้าน
รมว.เฮ้ง เสียใจ เหตุบึ้มสนั่น! โกดังเก็บพลุระเบิด นราฯ สั่ง กสร.ลงพื้นที่ตรวจสอบพร้อมช่วยเหลือทุกด้าน
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน (กสร.) ลงพื้นที่โกดังเก็บพลุระเบิด อ.สุไหงโก-ลก จ.นราธิวาส เพื่อตรวจสอบหาสาเหตุที่เกิดขึ้น และให้หน่วยงานในสังกัดเร่งช่วยเหลือตามอํานาจหน้าที่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเหตุโกดังเก็บพลุ-ประทัด-ดอกไม้ไฟ อ.สุไหงโก-ลก จ.นราธิวาส เกิดเหตุระเบิด ทําให้มีผู้ได้รับบาดเจ็บ 121 ราย และเสียชีวิต 11 ราย ว่า ทันทีที่ทราบข่าว ตนขอแสดงความเสียใจกับญาติผู้เสียชีวิต และห่วงใยกับผู้ที่ได้รับบาดเจ็บ จึงได้สั่งการให้กรมสวัสดิการและคุ้มครองแรงงานพร้อมหน่วยงานในสังกัดกระทรวงแรงงาน ลงพื้นที่เพื่อตรวจสอบหาสาเหตุที่เกิดขึ้น เบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานจังหวัดนราธิวาส (สสค.นราธิวาส) และศูนย์ความปลอดภัยในการทํางานเขต 9 (ศปข.9) ว่า เมื่อวันที่ 29 กรกฎาคม 2566 เวลา 15.00 น. เกิดเหตุระเบิดบริเวณโกดังเก็บพลุ-ประทัด-ดอกไม้ไฟ ในพื้นที่บ้านมูโนะ อ.สุไหงโก-ลก จ.นราธิวาส แรงระเบิดทําให้ตลาดมูโนะและบ้านเรือนประชาชนโดยรอบได้รับความเสียหาย ขณะนี้พนักงานตรวจความปลอดภัย กําลังเร่งตรวจสอบข้อเท็จจริงเพิ่มเติม เพื่อให้ได้ข้อมูลที่ชัดเจนจากการเกิดเหตุ พร้อมถอดบทเรียนจากเหตุดังกล่าวหวั่นเกิดเหตุซ้ําในสถานประกอบกิจการในลักษณะเดียวกันนี้ อย่างไรก็ตาม ตนได้สั่งการให้กรมสวัสดิการและคุ้มครองแรงงานและหน่วยงานในสังกัดกระทรวงแรงงาน ติดตามสถานการณ์อย่างใกล้ชิด และให้ความช่วยเหลือนายจ้าง ลูกจ้าง ที่ได้รับผลกระทบในครั้งนี้ตามอํานาจหน้าที่ต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ตนได้กําชับพนักงานตรวจความปลอดภัย สสค.นราธิวาส และ ศปข.9 สอบหาสาเหตุ พร้อมเชิญนายจ้าง รวมถึงผู้ที่เกี่ยวข้องมาสอบข้อเท็จจริงเพิ่มเติมโดยเร็ว เพื่อตรวจสอบว่านายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554, กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 ,กฎกระทรวงกําหนดมาตรฐานในการบริหาร จัดการ และดําเนินการ ด้านความปลอดภัย อาชีวอนามัย และสภาพแวดล้อมในการทํางานเกี่ยวกับงานก่อสร้าง พ.ศ. 2564 , กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ.2564 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป นอกจากนี้ ตนขอความร่วมมือให้นายจ้าง และลูกจ้างปฏิบัติตามกฎหมายความปลอดภัยในการทํางานและกฎกระทรวงที่เกี่ยวข้องอย่างเคร่งครัด เพื่อป้องกันการสูญเสียที่เกิดจากอุบัติเหตุหรืออุบัติภัยจากการทํางาน
รัฐบาลไทย-ข่าวทำเนียบรัฐบาล-กระทรวงยุติธรรม จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี ๒๕๖๖ และลงนามถวายสัตย์ปฏิญาณ ฯ เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๖
วันพฤหัสบดีที่ 27 กรกฎาคม 2566
27/07/2566
กระทรวงยุติธรรม จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี ๒๕๖๖ และลงนามถวายสัตย์ปฏิญาณ ฯ เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๖
กระทรวงยุติธรรม จัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ประจําปี ๒๕๖๖ และลงนามถวายสัตย์ปฏิญาณ ฯ เนื่องในโอกาสวันเฉลิมพระชนมพรรษา ๒๘ กรกฎาคม ๒๕๖๖
รัฐบาลไทย-ข่าวทำเนียบรัฐบาล-นายกฯ เชื่อการชุมนุมเป็นไปด้วยความสงบ อยู่ภายใต้กฎหมาย ตำรวจพร้อมดูแลความเรียบร้อยการชุมนุมแยกราชประสงค์เย็นนี้
วันพฤหัสบดีที่ 27 กรกฎาคม 2566
27/07/2566
นายกฯ เชื่อการชุมนุมเป็นไปด้วยความสงบ อยู่ภายใต้กฎหมาย ตํารวจพร้อมดูแลความเรียบร้อยการชุมนุมแยกราชประสงค์เย็นนี้
นายกฯ เชื่อการชุมนุมเป็นไปด้วยความสงบ อยู่ภายใต้กฎหมาย ตํารวจพร้อมดูแลความเรียบร้อยการชุมนุมแยกราชประสงค์เย็นนี้
วันที่ 27 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะรัฐบาลรักษาการที่ยังต้องทําหน้าที่ดูแลประเทศทั้งด้านเศรษฐกิจและสังคม ติดตามสถานการณ์ ปรากฏในสื่อโซเชียลว่า จะมีการเชิญชวนร่วมกิจกรรมแสดงออกทางการเมือง บริเวณแยกราชประสงค์ ในเย็นวันนี้ กําชับเจ้าหน้าที่ตํารวจ ดูแลความปลอดภัย จัดเส้นทางจราจร และเร่งประชาสัมพันธ์ให้ประชาชนทราบ เพื่อไม่ให้กระทบต่อผู้ใช้ทางและการจราจร เนื่องจากบริเวณดังกล่าวเป็นย่านเศรษฐกิจใจกลางเมืองที่สําคัญ และยังเป็นการทํางานวันสุดท้ายก่อนวันหยุดราชการยาวต่อเนื่อง ซึ่งจะมีการออกเดินทางและใช้รถใช้ถนนเป็นจํานวนมาก พร้อมฝากความห่วงใยถึงพี่น้องประชาชนที่จะออกเดินทางท่องเที่ยวหรือกลับภูมิลําเนา ในช่วงวันหยุดยาวนี้ ขอให้ตรวจสอบสภาพภูมิอากาศ เส้นทาง และสภาพยานพาหนะก่อนออกเดินทาง เพื่อเดินทางถึงที่หมายอย่างปลอดภัย
ทั้งนี้ กองบัญชาการตํารวจนครบาลแนะนําหลีกเลี่ยงเส้นทางมุ่งหน้าแยกราชประสงค์ บริเวณแยกราชประสงค์ ตามที่ปรากฏทางสื่อโซเชียลมีเดีย จะได้มีประกาศนัดรวมตัวของกลุ่มผู้ชุมนุมฯ วันที่ 27 ก.ค. 2566 ในเวลา 17.00 น. นี้ ตั้งแต่เวลา 15.00 น. เป็นต้นไปจนเสร็จสิ้นการชุมนุม ได้แก่
1. เส้นทางที่อาจได้รับผลกระทบและควรหลีกเลี่ยง (1.1) ถ.ราชดําริ (แยกราชดําริ - แยกประตูน้ํา) (1.2) ถ.พระราม 1 (แยกเฉลิมเผ่า - แยกราชประสงค์) (1.3) ถ.เพลินจิต (แยกราชประสงค์ - แยกชิดลม)
2. เส้นทางที่แนะนําให้ประชาชนไปใช้เพื่อหลีกเสี่ยงผลกระทบด้านการจราจร ได้แก่ ถ.ราชปรารภ ถ.เพชรบุรี ถ.สุขุมวิท ถ.วิทยุ ถ.หลังสวน ถ.สารสิน ถ.พระราม ถ.สาทร ถ.อังรีดูนังต์ ถ.พญาไท ถ.สีลม ซอยต้นสน ทั้งนี้ ประชาชนสามารถสอบถามข้อมูลสภาพการจราจร และสอบถามข้อมูลเส้นทางเพิ่มเติมได้ที่ศูนย์ควบคุมและสั่งการจราจร (บก.02) หมายเลขโทรศัพท์ 1197 ได้ตลอด 24 ชั่วโมง
“ท่านนายกฯ เชื่อการแสดงออกทางการเมืองเป็นสิทธิขั้นพื้นฐานของประชาชนในระบอบประชาธิปไตยไทย อันมีพระมหากษัตริย์ทรงเป็นประมุข ซึ่งที่ผ่านมาเป็นไปด้วยความเรียบร้อย ขอย้ําให้ทุกคน ทุกฝ่ายเคารพกฎหมาย และสิทธิผู้อื่น โดยยึดประโยชน์ประเทศชาติ บ้านเมืองเป็นสําคัญ ช่วยกันไม่ให้สถานการณ์การเมืองไทยกลับไปมีความวุ่นวาย เพราะอาจทําให้การเดินหน้าประเทศหยุดชะงัก สร้างความกังวลต่อชาวต่างชาติที่กําลังตัดสินใจเดินทางมาประเทศไทย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ถวายแจกันดอกไม้และลงนามถวายพระพรพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
วันเสาร์ที่ 29 กรกฎาคม 2566
นายชยธรรม์ พรหมศร ปลัดกระทรวงคมนาคม ถวายแจกันดอกไม้และลงนามถวายพระพรพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
ในโอกาสวันเฉลิมพระชนมพรรษา วันที่ 28 กรกฎาคม 2566
นายชยธรรม์ พรหมศร ปลัดกระทรวงคมนาคม นําคณะผู้บริหารและหัวหน้าหน่วยงานในสังกัดกระทรวงคมนาคม ถวายแจกันดอกไม้และลงนามถวายพระพรพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ในโอกาสวันเฉลิมพระชนมพรรษา วันที่ 28 กรกฎาคม 2566 เพื่อแสดงความจงรักภักดีและสํานึกในพระมหากรุณาธิคุณที่ทรงปฏิบัติพระราชกรณียกิจนํามาซึ่งความผาสุกของพสกนิกรทั่วทั้งแผ่นดิน ณ ศาลาสหทัยสมาคม ในพระบรมมหาราชวัง